

REPUBLIKA HRVATSKA

OSNOVNA ŠKOLA EUGENA KVATERNIKA

ŠKOLSKA ULICA 4

10410 VELIKA GORICA

KLASA: 007-04/24-02/03

URBROJ: 238/31-17-01-24-02

Velika Gorica, 15. ožujka 2024. godine

**Z A P I S N I K**

s 34. elektroničke sjednice Školskog odbora Osnovne Škole Eugena Kvaternika održane 08. ožujka 2024. godine s početkom u 10:00 i završetkom u 18:00 sati.

Nazočni članovi:

1. **Irena Meštrović:** izabrani predstavnik od strane učitelja i stručnih suradnika
2. **Vid Vučak:** izabrani predstavnik od strane učitelja i stručnih suradnika;
3. **Mladen Panižić:** izabrani predstavnik od strane radničkog vijeća
4. **Rudolf Vujević**: izabrani predstavnik osnivača
5. **Sanja Šipušić Komar:** izabrani predstavnik od strane roditelja

Nenazočni članovi:

1. **Leon Lukinić**: izabrani predstavnik osnivača
2. **Tomislav Brebrić** - izabrani predstavnik osnivača

Prisutni: Monika Brleković - ravnateljica

Zapisničar: Marija Filip-tajnica

Predsjednica Školskog odbora je predložila sljedeći:

**D N E V N I R E D**

1. Verificiranje Zapisnika s 33. sjednice Školskog odbora Osnovne Škole Eugena Kvaternika održane 23. veljače 2024. godine, s početkom u 10:00 i završetkom u 18:00 sati
2. Prijedlog Statuta OŠ Eugena Kvaternika
3. Davanje prethodne suglasnosti ravnateljici Škole za zasnivanje radnog odnosa:

- SPREMAČ/ICA - 1 izvršitelj, neodređeno puno radno vrijeme

1. 1. izmjena Plana nabave OŠ Eugena Kvaternika 2024. godina
2. Nabava opreme za kuhinju, stroja za pranje poda OŠ Eugena Kvaternika i rušenje zgrade pokraj PŠ Lukavec
3. Pitanja i prijedlozi

Utvrđuje se da je predloženi Dnevni red jednoglasno usvojen.

**Ad. 1**

Školski odbor je jednoglasno, bez rasprave, usvojio zapisnik s 33. sjednice Školskog odbora Osnovne Škole Eugena Kvaternika održane 23. veljače 2024. godine.

**Ad 2.**

Zbog izmjena i dopuna Zakona o odgoju i obrazovanju u osnovnoj i srednjoj školi (Narodne novine broj 156/23) potrebno je usklađivanja statuta. Osim usklađivanja s navedenim Zakonom izmijenjeni su i neki drugi članci, vezano uz druge propise. Izmjena u članku 89. vezana je uz Zakon o osobnoj asistenciji ( „Narodne novine“ broj 71/23) i Pravilnik o pomoćnicima u nastavi i stručnim komunikacijskim posrednicima („Narodne novine“ broj 102/18, 59/19, 22/20, 91/23). Izmjena u članku 97. vezana je uz Zakon o priznavanju i vrednovanju inozemnih obrazovnih kvalifikacija („Narodne novine“ broj 69/22). Izmjena u članku 104. stavku 2. vezana je uz Zakon o socijalnoj skrbi („Narodne novine“ broj 18/22, 46/22, 119/22, 71/23, 156/23). Izmjena u članku 119. ovog Statuta vezana je uz Pravilnik o načinu pohađanja i završetka obrazovanja sportaša („Narodne novine“ broj 91/23). Nadalje, izmijenjene su odredbe kojima se uređuje izbor članova Školskog odbora, sazivanje i održavanje sjednica Školskog odbora, uvjeti za ravnatelja, dodatne kompetencije i vrednovanje istih kao i izbor članova Vijeća roditelja. Budući da je bilo više izmjena, potrebno je donijeti novi Statut.

**Primjedbi nije bilo te je Školski odbor jednoglasno donio sljedeću:**

**Odluku**

**Školski odbor donosi prijedlog Statuta OŠ Eugena Kvaternika.**

**Ad .3**

**Ravnateljica škole traži suglasnost za zapošljavanje spremača/ice.**

Od Ministarstva znanosti i obrazovanja zatražena je suglasnost za zapošljavanje spremačice na neodređeno puno radno vrijeme koju smo i dobili. U školi su zaposlene tri spremačice na neodređeno nepuno radno vrijeme kojima je trebalo biti ponuđeno puno neodređeno radno vrijeme, te iz tog razloga nije bilo potrebno provesti natječaj, prema zakonu o odgoju i obrazovanju. Dvije spremačice nisu zainteresirane za radno mjesto, stoga ravnateljica traži suglasnost za zapošljavanje – dopunu radog vremena Zlate Lukić.

**Primjedbi nije bilo te je Školski odbor jednoglasno donio sljedeću:**

**Odluku**

**Školski odbor daje suglasnost za dopunu radnog vremena Zlate Lukić, puno neodređeno radno vrijeme.**

**Ad 4.**

Potrebno je izmijeniti Plan nabave OŠ Eugena Kvaternika zbog pokretanja nabave stroja za čišćenje, uklanjanja zgrade kraj Područne škole Lukavec i uređenja školske kuhinje.

**Primjedbi nije bilo te je Školski odbor jednoglasno donio sljedeću:**

**Odluku**

**Školski odbor donosi 1. izmjenu plana nabave OŠ Eugena Kvaternika za 2024. godinu.**

**Ad 5.**

Nastavno na točku 4., ravnateljica škole traži suglasnost za pokretanje nabave stroja za čišćenje, uklanjanja zgrade kraj Područne škole Lukavec i uređenja školske kuhinje.

**Primjedbi nije bilo te je Školski odbor jednoglasno donio sljedeću:**

**Odluku**

**Školski odbor daje suglasnost ravnateljici za pokretanje nabave stroja za čišćenje, uklanjanja zgrade kraj Područne škole Lukavec i uređenja školske kuhinje.**

**Ad 6.**

Zbog izmjena Zakona o plaćama u državnoj službi i javnim službama (Narodne novine broj 155/23) i Uredbe o nazivima radnih mjesta, uvjetima za raspored i koeficijentima za obračun plaće u javnim službama (Narodne novine broj 22/24) potrebno je mijenjati ugovore o radu za većinu zaposlenika. Prema članku 36. stavku 1. Zakona o plaćama u državnoj službi i javnim službama uredbom iz članka 14. stavka 4. ovoga Zakona propisat će se prevođenje dotadašnjih naziva radnih mjesta u javnim službama u nove nazive radnih mjesta na način da se uz nazive radnih mjesta utvrđene dotadašnjim propisima navedu novi nazivi radnih mjesta s pripadajućim platnim razredom i koeficijentom za obračun plaće. Prema stavku 4. istoga članka 36. čelnik javne službe dužan je u roku od 15 dana od dana stupanja na snagu uredbe iz članka 14. stavka 4. ovoga Zakona ( uredba je stupila na snagu 1. ožujka 2024. ) službenicima i namještenicima ponuditi izmjenu ugovora o radu u skladu s odredbama ovoga Zakona.

Ravnateljica škole traži prethodnu suglasnost za promjenu ugovora o radu zaposlenicima prema dostavljenom popisu zaposlenika u prilogu.

**Primjedbi nije bilo te je Školski odbor jednoglasno donio sljedeću:**

**Odluku**

**Školski odbor daje suglasnost ravnateljici promjenu ugovora o radu zaposlenicima.**

Budući da nije bilo daljnjih prijedloga ni pitanja, sjednica je završena u 18:00 sati.

Zapisnik vodila: Predsjednica Školskog odbora:

 Marija Filip Irena Meštrović